b'\n_START_ARTICLE_\nAssassinat a l\'Orient Express\n_START_SECTION_\nT\xc3\xadtol de la novel\xc2\xb7la\n_START_PARAGRAPH_\nEl t\xc3\xadtol que es va donar a la novel\xc2\xb7la als Estats Units, Murder in the Calais Coach, va ser utilitzat per evitar una confusi\xc3\xb3 amb la novel\xc2\xb7la de 1932 de Graham Greene Stamboul Train, la qual va ser publicada als EUA com Orient Express.\n_START_SECTION_\nPersonatges\n_START_PARAGRAPH_\nANDRENYI (comte) i muller: Ell, diplom\xc3\xa0tic hongar\xc3\xa8s; tots dos passatgers de l\'Orient Express._NEWLINE_ARBUTHNOT: Coronel de l\'ex\xc3\xa8rcit angl\xc3\xa8s a l\'\xc3\x8dndia i viatger de l\'esmentat ferrocarril._NEWLINE_BOUC: Belga, director de la Compagnie Internationale des Wagons-Lits i molt amic de Poirot des d\'anys enrere._NEWLINE_CONSTANTINE: Metge grec, un altre viatger de l\'esmentat tren._NEWLINE_DEBENHAM (Mary): Companya de viatge dels citats anteriorment. _NEWLINE_DRAGOMIROFF: Princesa russa, tamb\xc3\xa9 passatgera\xc2\xa0de l\'Orient Express._NEWLINE_FOSCARELLI (Antonio): Venedor de la Ford, un altre dels viatgers del tren._NEWLINE_HARDMAN (Cyrus): Nord-americ\xc3\xa0, viatjant, un m\xc3\xa9s dels passatgers\xc2\xa0de l\'esmentat ferrocarril. _NEWLINE_HUBBARD: Dona de certa edat nord-americana, mestra, i tamb\xc3\xa9 viatgera com els altres. _NEWLINE_MACQUEEN (H\xc3\xa9ctor): Secretari de Ratchett. _NEWLINE_MASTERMAN: Criat de Ratchett._NEWLINE_MICHEL (Pierre): Encarregat del cotxe llit de l\'Orient Express._NEWLINE_OHLSSON (Greta): Infermera sueca, viatgera del mateix ferrocarril._NEWLINE_POIROT (H\xc3\xa9rcules): Detectiu, protagonista d\'aquesta novel\xc2\xb7la._NEWLINE_RATCHETT (Samuel): Un milionari, viatger de l\'Orient Express, assassinat en un dels cotxes. _NEWLINE_SCHMIDT (Hildegarde): Donzella de la princesa.\n_START_SECTION_\nCr\xc3\xadtiques a la premsa\n_START_PARAGRAPH_\nEl Times Literary Supplement de l\'11 de gener de 1934 va resumir l\'argument i va concloure que "Les petites c\xc3\xa8l\xc2\xb7lules grises han resolt un cop m\xc3\xa9s el que aparentment era irresoluble. La sra. Christie fa un conte improbable molt real i mant\xc3\xa9 als seus lectors intrigats fins al final"._NEWLINE_Al The New York Times Book Review del 4 de mar\xc3\xa7 de 1934, Isaac Anderson va acabar la seva cr\xc3\xadtica dient que "Els encerts del gran detectiu belga s\xc3\xb3n m\xc3\xa9s que astuts; s\xc3\xb3n positivament miraculosos. Tot i que l\'argument de l\'assassinat i la seva resoluci\xc3\xb3 semblen impossibles, Agatha Christie ha contribu\xc3\xaft a fer-los convincents per al seu temps; pot un addicte\xc2\xa0a les novel\xc2\xb7les de misteri m\xc3\xa9s que aix\xc3\xb2?"_NEWLINE_La cr\xc3\xadtica a The Guardian del 12 de gener de 1934 va declarar que l\'assassinat podria haver estat perfecte si Poirot no hagu\xc3\xa9s estat al tren o si no hagu\xc3\xa9s sentit la conversa entre Miss Debenham i el coronel Arbuthnot abans de pujar al tren, per\xc3\xb2 que, malgrat tot les petites c\xc3\xa8l\xc2\xb7lules grises havien treballat de manera admirable i la soluci\xc3\xb3 havia sorpr\xc3\xa8s tant al seu propietari com al lector, ja que el secret estava ben guardat i havia estat revelat formidablement per la Sra. Cristie"_NEWLINE_Robert Barnard va dir que la novel\xc2\xb7la va ser la millor de les hist\xc3\xb2ries de trens. L\'Orient Express, cobert de neu a Iugosl\xc3\xa0via, proporciona el decorat ideal per a una novel\xc2\xb7la de misteri i l\'excusa perfecta per a un grup de passatgers internacionals. Cont\xc3\xa9 la meva l\xc3\xadnia favorita de tot el treball de Christie: - pobra criatura \xc3\xa9s sueca -. La soluci\xc3\xb3 s\'amaga impecablement i s\'utilitza intel\xc2\xb7ligentment\xc2\xa0l\'alfabet\xc2\xa0cir\xc3\xadl\xc2\xb7lic.\xc2\xa0 La soluci\xc3\xb3 va encoleritzar Raymond Chandler, per\xc3\xb2 no molestaria a ning\xc3\xba que no insist\xc3\xads a fer les hist\xc3\xb2ries de detectius exactament iguals a les reals "\n_START_SECTION_\nRefer\xc3\xa8ncies a la hist\xc3\xb2ria\n_START_PARAGRAPH_\nEl cas del segrest d\'Armstrong est\xc3\xa0 basat en el segrest real del fill de Charles Lindbergh el 1932, poc abans que el llibre fos escrit. Una donzella llogada pels pares de la Sra. Lindbergh va ser sospitosa d\'estar involucrada en el crim i, despr\xc3\xa9s de ser durament interrogada per la policia, es va llevar la vida._NEWLINE_Un altre esdeveniment real que va ajudar a inspirar la novel\xc2\xb7la, menys recordat, va ser quan Agatha Christie va viatjar per primera vegada a l\'Orient Express a la tardor de 1928. Pocs mesos despr\xc3\xa9s, al febrer de 1929, un Orient Express va quedar atrapat per una ventisca prop de \xc3\x87erkezk\xc3\xb6y, Turquia, quedant estancat sis dies.'